সাদা জামদানি নো মেকআপ লুকে নজর কাড়লেন কঙ্গনা

কলকাতা: বলিউডের ‘ক্যুইন’ কিন্তু, রাজনীতির ময়দানে যেন একেবারে পাশের বাড়ির মেয়ে কঙ্গনা রানাউত (Kangana Ranaut)। বাংলা জুড়ে গরমের এমন দাপট যে বেলা গড়ালেই গায়ের জামা ঘামে ভিজে সপ সপ করছে। এরই মধ্যে প্রচারে এসে সামার স্টাইলে নজর কাড়লেন অভিনেত্রী-রাজনীতিক কঙ্গনা রানাওয়াত (Kangana Ranaut)।

বিজেপি সাংসদ কঙ্গনা সম্প্রতি বাংলার নির্বাচনী প্রচারে এসে বেছে নিলেন একেবারে বাঙালিয়ানার প্রতীক—সাদা জামদানি শাড়ি। বিজেপি সাংসদ কঙ্গনা নির্বাচনী প্রচারে বেছে নিয়েছেন ঐতিহ্যবাহী শ্বেত শুভ্র জামদানি। অভিনেত্রীর নো মেকআপ লুকে চোখ লরছে না বঙ্গবাসীর

কখনও জনসভায় বক্তৃতা তো কখনও আবার ব্যক্তিগত বিমানের সামনে দাঁড়িয়ে ছবি তুলেছেন অভিনেত্রী-রাজনীতিবিদ কঙ্গনা রানাওয়াত।১৯ এপ্রিল ইনস্টাগ্রামে নিজের প্রচার সভার ছবি শেয়ার করেন কঙ্গনা। ক্যাপশনে লেখেন, “#bengalelection2026।” সেই ছবিতেই দেখা যায়, কখনও জনসভায় বক্তৃতা দিচ্ছেন, আবার কখনও ব্যক্তিগত বিমানের সামনে দাঁড়িয়ে—সব জায়গাতেই তাঁর পরনে ঐতিহ্যবাহী জামদানি। ‘বাংলার নির্বাচন ২০২৬’ ক্যাপশনে ছবিগুলো পোস্ট করতেই মুহূর্তে ভাইরাল। সকলের নজর কেড়েছে কঙ্গনার ধপধবে সাদা জামদানি শাড়ি। রাজনৈতিক মঞ্চে দাঁড়িয়ে কঙ্গনার রুচিশীল ফ্যাশন সেন্স নিঃসন্দেহে সকলের দৃষ্টি আকর্ষণ করেছে। নির্বাচনী প্রচারে বেছে নিয়েছেন ঐতিহ্যবাহী শ্বেত শুভ্র জামদানি। বাঙালিয়ানার প্রতীক সাদা জামদানিতে কঙ্গনায় মুগ্ধ আবালবৃদ্ধবনিতা। সাদা-কালো আবহে অভিনেত্রী তাঁর ইনস্টাগ্রাম হ্যান্ডেলে নন্দীগ্রামে প্রচারের বেশ কিছু ছবি পোস্ট করেন। সেখানেই সাদা জামদানি, কপালে ছোট্ট টিপ, খানিক এলোমেলো কোঁকড়ানো চুলে হাত খোঁপা, আর ঝুমকোতে অভিনেত্রীর লুকে বাঙালিয়ানার ছোঁয়া যা নির্বাচনের প্রাক্কালে বাঙালি মনকে বিশেষ প্রভাবিত করেছে বললে অত্যুক্তি হবে না।